From Saga With Love

From Saga With Love ialah sebuah siri drama televisyen web Malaysia 2023 arahan bersama Umi Salwana Omar dengan skrip oleh Rafidah Abdullah, Hadi M. Nor, Shamaine Othman, Suzanne Ong, dan Azhar Amirulhisyam. Dibintangi oleh Siti Khadijah Halim, Sophia Albarakbah, Ikmal Amry dan Fimie Don, siri ini memulakan tayangan perdana di platform penstriman Viu dari 21 September sehingga 19 Oktober 2023 dengan dua episod baharu disiarkan pada setiap Khamis.

Sinopsis
Karma, seorang pempengaruh yang menipu untuk menjadi pembantu peribadi serta jurubahasa bagi pelakon terkenal, Bianca Rozario semasa lawatannya di Saga, Jepun. Pelbagai usaha dan rancangan dilakukan oleh Karma agar rahsia berkaitan penipuannya terhadap Bianca tidak terbongkar. 

Karma yang terikat dengan misi rahsia oleh ibu Bianca serta impiannya ingin menjadi pempengaruh terkenal membuatkannya tetap meneruskan walaupun diganggu dengan kehadiran juruvideo Bianca, Bob serta seorang jejaka pendiam, Sham yang menambah masalah dan huru-hara di Saga.

Pelakon
 Siti Khadijah Halim sebagai Karma
 Sophia Albarakbah sebagai Bianca
 Fimie Don sebagai Bob
 Ikmal Amry sebagai Sham
 Vanidah Imran sebagai Kathy
 Fatimah Abu Bakar sebagai Rozita
 Zulin Aziz sebagai Suhaila
 Sharifah Amani sebagai Fadhila
 Zoey Rahman sebagai Zairin
 Tiara Anchant sebagai Daisy
 Alvin Wong sebagai Mr Wong
 Fahmy Reza sebagai Abang Lan
 Farid Azmer sebagai pemandu E-Hailing

Penerbitan
From Saga With Love diumumkan sebagai salah satu daripada 5 siri Viu Originals untuk tayangan bagi tahun 2023 dalam satu sidang media pada 1 Disember 2022. Tajuk asal drama ini ialah Dear Karma, sebelum ditukar kepada From Saga With Love. Penggambaran dijalankan di Saga, yang terletak di Selatan Pulau Kyushu, Jepun. Ia merupakan drama Melayu pertama yang menjalani penggambaran di Saga, dengan bantuan Suruhanjaya Filem Saga. Ini merupakan drama Viu Originals kedua yang dibintangi oleh Sophia Albarakbah selepas Devoted (2019).

Keluaran
From Saga With Love memulakan tayangan perdana di Viu bermula 21 September 2023 dengan dua episod baharu disiarkan setiap Khamis. Ia juga disiarkan di Sensasi setiap Khamis.

Rujukan

Pautan luar
 From Saga With Love di Viu

Drama Melayu 2023
Rancangan asal Viu